Source: http://www.jamijarvi.fi/kunta/paatoksenteko/poytakirjat/kunnanhallitus/getfile.php?file=43
Timestamp: 2017-11-18 17:28:40+00:00
Document Index: 22192721

Matched Legal Cases: ['§ 270', '§ 188', '§\t08', '§\t08', '§\t13', '§\t24', '§ 1', '§ 4', '§\t08', '§ 290', '§\t24']

kh30092003
Kunnanhallitus KOKOUSKUTSU	17/2003
Laatimispäivämäärä: 24.09.2003
Aika 30.09.2003 kello 19.00
Käsiteltävät asiat 270 § KOKOUKSEN LAILLISUUS JA PÄÄTÖSVALTAISUUS	Sivu 288
271 §	PÖYTÄKIRJAN TARKASTAJIEN VALINTASivu 288
272 §	PÖYTÄKIRJOJEN TIETOON SAATTAMINENSivu 289
273 §	TIEDOKSI SAATETTAVAT ASIAT	Sivu 290
274 §	TALOUSARVIOEHDOTUKSET V. 2004 JA TALOUSSUUNNITELMAEHDOTUKSET V. 2004 - 2006	Sivu 291
275 §	VÄLIRAPORTTI 30.06.2003	Sivu 292
276 §	KUNNANVIRASTON SULJETTUNA PITÄMINEN VUODEN 2003 LOPULLA	Sivu 293
277 §	LIIKENNETURVALLISUUS TYÖRYHMÄN VALINTA	Sivu 294
278 §	JOUKKOLIIKENNEVASTUUHENKILÖN NIMEÄMINEN	Sivu 295
279 §	TYÖN VAATIVUUDEN ARVIOINTI	Sivu 296
280 §	LAUSUNTO SATAKUNTALIITON VUODEN 2004 TALOUSARVIOLUONNOKSESTA JA VUOSIEN 2004 - 2006 TALOUSSUUNNITELMASTA	Sivu 299
281 §	LAINATARJOUSTEN KÄSITTELY	Sivu 300
282 §	KUNNANVIRASTON KOPIOKONEEN VAIHTO Sivu 301
283 §	UUDELLE MAAKUNTAKAAVALLE ASETETTAVAT TAVOITTEET JA SATAKUNNAN SEUTUKAAVAN 5 MUUTOSTARPEET	Sivu 303
284 §	POIKKEUSLUPAHAKEMUS/ KIINTEISTÖYHTYMÄ HAKALAT, KOIVISTO,SKAFFARI	Sivu 304
285 § KUNNAN MATKAPUHELUT	Sivu 305
287 §	VERO- JA VALTIONOSUUSTILITYSTEN SIIRTÄMINEN JÄMIJÄRVEN OSUUSPANKKIIN	Sivu 307
288 §	KORJAUSAVUSTUSTEN MYÖNTÄMINEN VUODELLE 2003
289 §	ALUEARKKITEHTITOIMINTAA KOSKEVA SOPIMUKSEN HYVÄKSYMINEN Sivu 308
290 §	SUOMEN MESTARUUSHIIHDOT 2005 JÄMILLÄ Sivu 309
Kunnanhallitus KOKOUSPÖYTÄKIRJA 17/2003
KOKOUSAIKA 30.09.2003	klo 19.00 - 21.15
Asko Uurasjärvi	klo 20.15 - 20.33
ASIAT §§ 270 - 291
270 § KOKOUKSEN LAILLISUUS JA PÄÄTÖSVALTAISUUS
271 §	PÖYTÄKIRJAN TARKASTAJIEN VALINTA
Ehdotus: Pöytäkirjan tarkastajiksi valitaan tarkastusvuorossa olevat Päivi Leponiemi ja Olli Seppälä.
272 §	PÖYTÄKIRJOJEN TIETOON SAATTAMINEN
- Tekninen lautakunta	19.08.2003, 23.09.2003
- Pohjois-Satakunnan ammatti-instituutti	21.08.2003
- Pohjois-Satakunnan elinkeino-organisaation perustaminen, neuvottelumuistio	08.09.2003
- Perusturvalautakunta	02.09.2003
Päätös:	Kunnanhallitus merkitsi pöytäkirjat yksimielisesti tiedokseen muilta osin paitsi teknisen lautakunnan 23.09.2003 § 188 osalta kunnanhallitus päätti käyttää otto-oikeuttaan. Kunnanhallitus päätti yksimielisesti palauttaa asian teknisen lautakunnan uudelleen valmisteltavaksi halvemman vaihtoehdon löytämiseksi asiassa.
273 §	TIEDOKSI SAATETTAVAT ASIAT
- Tiehallinto: Valtatien 23 parantaminen rakentamalla kevyen liikenteen väylä välillä Sydänmaa-Jämijärvi maantie (mt 2603) -seurantalon liittymä, hyväksyminen, työlupa ja kustannusjako, Jämijärvi
- Kuntien eläkevakuutus: Maksuosuudet vuosina 2002 - 2004
- Länsi-Suomen ympäristölupavirasto: Kutsu tarkastukseen: Pohjapadon rakentaminen Jyllinjoen yläosalle Jämijärven vedenkorkeuksien nostamiseksi, Jämijärvi
- Verohallinto: Ennakkotieto verovuoden veroista 2002
- Kankaanpää kaupunki: Ote pöytäkirjasta, sopimus maatalouslomituksen hoitamisesta
- Tykistöprikaati, lausunto Satakunnan maakuntaohjelman 2003 - 2006 luonnoksesta
- Kiinteistöveron maksuunpanotietoja vuodelle 2003
- Nordea rahoitus: Kopiokoneen leasingsopimuksen päättyminen
- Länsi-suomen lääninhallitus, pelastusosasto: Hätäkeskusten sijaintipaikkakunnat
- Suomen Kuntaliitto: Järjestyslaki
- TE-keskus: Satakunnan työllisyyskatsaus 8/2003
- Satakuntaliitto: Satakunnan maakuntakaavan osallistumis- ja arviointisuunnitelma
- Lounais-Suomen ympäristökeskus: Tiedustelu rakennusoikeudesta kiinteistölle Lehtimäki 181-417-3-45, Jämijärvi
- Verohallinto: Maksatuserittely elokuu 2003
274 §	TALOUSARVIOEHDOTUKSET V. 2004 JA TALOUSSUUNNITELMAEHDOTUKSET V. 2004 - 2006
KH 274 §
Kuntaliiton talousarvio-ohjeet tulevat kuntiin lähiviikkoina. Niiden pohjalta laaditaan kunnan omat talousarvion laadintaohjeet, jotka toimitetaan välittömästi hallintokunnille.
Taloussuunnitelma laaditaan 3 vuodelle, mutta investointi- ja henkilöstösuunnitelmat 5 vuodelle.
Ehdotus: Kunnanhallitus pyytää hallintokuntien talousarvioehdotukset v. 2004 ja taloussuunnitelmaehdotukset v. 2004- 2006 22.10.2003 mennessä. Hallintokunnille lähetetään laadintaohjeet välittömästi kun kuntaliiton ohjeet ovat saapuneet.
275 §	VÄLIRAPORTTI 30.06.2003
KH 275 §
Hallintokunnat ovat laatineet selvityksen vuoden 2003 tulostavoitteiden toteutumisesta. Tavoitteiden toteutumisen rinnalla on talouden toteutuminen samalla ajalla.
Vuoden 2003 tulostavoitteisiin on pyritty saamaan myös toimintaa ja sen onnistumista kuvaavia mittareita.
Väliraportti 1.1.-30.6.2003 on esityslistan liitteenä nro 275.1.
Ehdotus:	Kunnanhallitus merkitsee väliraportin 1.1.-30.6.2003 tiedokseen ja saattaa sen edelleen tarkastuslautakunnan ja valtuuston tiedoksi.
276 §	KUNNANVIRASTON SULJETTUNA PITÄMINEN VUODEN 2003 LOPULLA
Kunnanviraston henkilökunnan kanssa on käyty keskusteluja kunnanviraston suljettuna pitämisestä joulua ennen. Suurin osa henkilöstöstä pitää ko. ajankohtana vuosilomia ja näin ollen on selkeintä sulkea virasto kokonaan. Välttämättömistä toiminnoista huolehditaan joka tapauksessa.
Ehdotus:	Kunnanhallitus päättää, että kunnanvirasto pidetään suljettuna 22. - 23.12.2002 välisen ajan. Henkilökunta pitää tällöin vuosilomiaan tai ylityövapaitaan. Välttämättömät tehtävät hoidetaan joka tapauksessa.
277 §	LIIKENNETURVALLISUUS TYÖRYHMÄN VALINTA
Pohjois-Satakunnan seutukunnan kuntien liikenneturvallisuussuunnitelman laatiminen etenee.
Liikenneturvallisuustyön parhaita kehittäjiä ovat ne, jotka sitä konkreettisesti tekevät. Käytännössä heidän osallistumisensa toteutetaan projektissa ideaseminaarin ja pienryhmätyöskentelyn avulla.
Ideaseminaareja varten tulisi valita kunnan liikenneturvallisuustyöryhmä.
Liikenneturvallisuustyöryhmän tehtävinä on mm. liikenneturvallisuuden tavoitteiden luominen ja eri hallinnon alojen roolin ja osallistumisen määrittäminen liikenneturvallisuustyössä.
Ehdotus:	Kunnanhallitus nimeää kunnan liikenneturvallisuustyöryhmään seuraavat henkilöt:
Tuija Ranta, Ritva Mäkinen, Marianne Sairio, Auli Ranta, Miia Molkkari, Kyösti Niemi, Kirsti Yli-Rämi, Kimmo Vaani, Anja Tunturi, Kati Mansikkamäki, Timo Ranta, Heikki Rantasalo ja Aija Pihlajamäki.
278 §	JOUKKOLIIKENNEVASTUUHENKILÖN NIMEÄMINEN
Rehtori Lasse Särkimäki toimi kunnan joukkoliikenteen vastuuhenkilönä. Hänen irtisanouduttuaan kunnan palveluksesta, tulee hänen tilalleen valita uusi vastuuhenkilö.
Joukkoliikenteen vastuuhenkilön tehtäviin on kuulunut koululaiskuljetusten lisäksi mm. asiointiliikenne ja seutulippuasiat.
Ehdotus: Kunnanhallitus päättää nimetä rehtori Rolf Björkmanin kunnan joukkoliikenteen vastuuhenkilöksi 1.11.2003 alkaen.
Yhteistyötoimikunta 3 §	08.09.2003
Kunnanhallitus	266 §	08.09.2003
279 §	TYÖN VAATIVUUDEN ARVIOINTI
Yhteistyötmk 3 §
KVTES:n nykyisen sopimuksen 3 §:n 2 momentin mukaan viranhaltijan/työntekijän peruspalkkaa määrättäessä tai sitä sovittaessa peruspalkan määräytymisperusteena on ensisijaisesti viranhaltijan/työntekijän tehtävien vaativuus. Työn vaativuuden arvioinnissa on keskeisintä se, että tehtäväkohtaisen palkan määrittelyssä käytetään sopimuksessa mainitut vaativuustekijät.
Vaativuustekijät ovat seuraavat:
- työn edellyttämä osaaminen (tiedot, taidot, harkinta)
- työn vaikutukset ja vastuu (laajuus, pysyvyys, johtaminen ja vaikutukset toimintaedellytyksiin)
- yhteistyötaidot (vuorovaikutus ja ihmissuhdetaidot)
Työn vaativuuden arvioinnin tavoitteena on saada aikaan mahdollisimman oikeudenmukainen palkka, joka vastaisi paremmin tehtävien vaativuustasoa.
Viranhaltijan/työntekijän palkkausta määrättäessä on ensin todettava sovellettava palkkaryhmä, joka määrittelee peruspalkan vähimmäismäärän. Peruspalkan tasoon vaikuttaa tehtävien vaativuuden lisäksi mm. paikkakunnan ja ao. ammattialan yleinen palkkataso sekä työnantajan noudattamat palkkapoliittiset periaatteet.
Työn vaativuuden arviointitavat jaetaan yleensä kahteen pääryhmään: kokonaisarviointi ja analyyttinen eli vaativuustekijöittäin erittely arviointi, johon yleensä liittyy pisteytys. Yleensä suositellaan noudatettavaksi kokonaisarviointia käyttämällä apuna edellä määriteltyjä vaativuustekijöitä. Käytännössä tämä tapahtuu samaan palkkaryhmään kuuluvien tehtävien keskinäisenä arviointina ja vertailuna.
Työn vaativuuden arviointia on käyty viime vuoden alusta lähtien. Arviointi perusteena on käytetty KTV:n valmistelemaa lomaketta. Lomakkeen hyödyntäminen on johtanut lähelle analyyttistä arviointia.
Arviointia on edennyt oma arvioinnista esimiesten arviointiin ja lopuksi asiaa on käsitellyt seurantaryhmä, jossa on ollut edustajat ammattiliitoista.
Liitteenä 3.1. käytetty arviointilomake ja liitteenä 3.2 arviointitulokset.
Ehdotus:	Yhteistyötoimikunta antaa lausuntonsa kunnanhallitukselle työn vaativuuden arvioinnista
Päätös:	Yhteistyötoimikunta esittää lausuntonaan, että työn vaativuuden arviointi toteutuu parhaimmin seurantaryhmän esittämässä muodossa.
KH 266 §
Esityslistan liitteenä 266.1 on arviointityön pohjana ollut arviointilomake.
Arviointitulokset ovat liitteenä nro 266.2.
Ehdotus:	Kunnanhallitus merkitsee tässä vaiheessa yhteistyötoimikunnan lausunnon tiedokseen. Asiaan palataan kunnanhallituksen seuraavassa kokouksessa.
Kehittämispäällikkö Aki Rantanen oli kokouksessa asiantuntijana tämän asian käsittelyn ajan.
KH 279 §
Asian valmistelua on jatkettu esimiespalaverissa 22.9. ja 25.9. sekä esimiesten ja seurantaryhmän yhteisessä palaverissa 25.9.2003.
Neuvottelujen tulos esitellään kunnanhallitukselle.
Työn vaativuuden arvioinnissa ei ole päästy yksimielisyyteen paikallisten sopijajärjestöjen edustajien kanssa siitä, että sitä voitaisiin hyödyntää järjestelyerän jakamisessa. Tämän perusteella on päädytty ratkaisuun, että KVTES:n 2003-2004 1.3.2003 maksettavaksi sovittu paikallinen järjestelyvara erä jaetaan korottamalla peruspalkkoja tasasuuruisilla erillä.
KVTES:n 2003-2004 allekirjoituspöytäkirjan 4 §:n 1 kohdan 2 momentissa todetaan, että paikallisen järjestelyvaran käyttämisestä neuvotellaan pääsopijajärjestöjen edustajien kanssa pääsopimuksen 14 §:n mukaisesti pyrkien mahdollisuuksien mukaan yksimielisyyteen. Jolle asiasta päästä yksimielisyyteen, kunnan tai kuntayhtymän toimivaltainen viranomainen päättää järjestelyvaraerän käytöstä 1.3.2003 lukien siten, että erä käytetään peruspalkkojen ja vastaavien kuukausipalkkojen korotuksiin.
Käytettävissä oleva järjestelyvara on 786,00 euroa kuukaudessa. Järjestelyvara on laskettu 0.6 % suuruisena maksetuista palkoista. Järjestelyvaraerä maksetaan vakituiselle tai vakituisten sijaisena olevalle henkilöstölle.
Ehdotus:	Kunnanhallitus päättää jakaa järjestelyvaraerän 1.3.2003 alkaen tasasuuruisina erinä edellä esitetyn mukaisesti.
Ehdotus:	Kunnanhallitus jatkaa asian käsittelyä.
280 §	LAUSUNTO SATAKUNTALIITON VUODEN 2004 TALOUSARVIOLUONNOKSESTA JA VUOSIEN 2004 - 2006 TALOUSSUUNNITELMASTA
Satakuntaliitto pyytää jäsenkuntiensa lausuntoa liiton vuoden 2004 talousarvion luonnoksesta ja vuosien 2004 - 2006 taloussuunnitelmasta 10.10.2003 mennessä.
Kuntien maksuosuuksissa on talousarvioluonnoksen mukaan kasvua 3,5 %. Kasvu johtuu palkkojen ennakoidusta sopimuskorotuksesta ja yleisen kustannustason noususta. Jämijärven kunnan maksuosuus pienenee vuodesta 2003.
Liitteenä on Satakuntaliiton talousarvioesitys v. 2004 ja esitys talousarviosuunnitelmaksi vuosille 2004 - 2006. Liite nro 280.1.
Ehdotus:	Kunnanhallitus toteaa lausuntonaan, ettei sillä ole huomautettavaa Satakuntaliiton talousarvioluonnokseen ja taloussuunnitelmaesitykseen.
281 §	LAINATARJOUSTEN KÄSITTELY
Rahalaitoksilta on pyydetty lainatarjoukset Jämijärven kunnan vuoden 2003 lopun rahoitustarpeen kattamiseksi.
Pyydetty lainamäärä on 280.000 euroa, laina-aika 7 vuotta.
Tarjoukset tuli toimittaa kuntaan viimeistään 24.9.2003 klo 15.30 mennessä. Lainatarjoukset saatiin kaikilta muilta paitsi Parkanon Säästöpankilta, joka ilmoitti puhelimitse, ettei jätä tarjousta.
Tarjouspyyntö ja kenelle se on lähetetty ilmenee liitteestä nro 281.1. Yhdistelmä lainatarjouksista on liitteenä nro 281.2.
Ehdotus:	Kunnanhallitus hyväksyy edullisimman lainatarjouksen.
Päätös:	Kunnanhallitus päätti yksimielisesti hyväksyä Kuntien Eläkevakuutuksen Keva-prime pohjaisen tarjouksen.
Valtuuston I varapuheenjohtaja Hilkka Lahdensivu ja valtuuston II varapuheenjohtaja Kyösti Lahti poistuivat kokouksesta tämän asian käsittelyn ja päätöksenteon ajaksi todeten itsensä esteelliseksi.
Toimistoautomaatioryhmä 1 §	13.05.2003
Toimistoautomaatioryhmä	4 §	24.09.2003
282 §	KUNNANVIRASTON KOPIOKONEEN VAIHTO
13.05.2003:
§ 1	Kunnanviraston analogisen kopiokoneen leasingsopimus päättyy syksyllä 2003. Koska tarvetta väritulosteisiin ilmenee jatkuvasti, on tarpeen harkita värikopiokoneen hankintaa. Toinen vaihtoehto on mustavalkokopiokone ja lisäksi värilaser. Mustesuihkuväritulostimella useiden sivujen tulostus on liian hidasta ja kallista. Digitaalisen kopiokoneen liittäminen verkkoon mahdollistaa sen käytön myös tulostimena, skannerina ja faxina.
Päätettiin pyytää esittelyt ja tarjoukset eri vaihtoehdoista Canonilta ja Xeroxilta. Kopiomäärä on ollut keskimäärin 16.000 kpl kuukaudessa. Riittävä tulostusnopeus on n. 30 kpl minuutissa. Tuomo ottaa yhteyttä em. merkkien edustajiin. Lisäksi päätettiin kysyä, millä hinnalla vanhan koneen voisi lunastaa yläkerran kopiokoneeksi ja varakoneeksi.
24.09.2003:
§ 4	Tarjoukset on pyydetty ja saatu Canon OY:ltä ja X-Partner Pori OY:ltä sekä mustavalko- että värikoneista. Yhteenveto tarjouksista on pöytäkirjan liitteenä. Tarjoukset on pyydetty vain niistä merkeistä, joista on kunnassa omakohtaista kokemusta ja joita myös seutukunnalla pääsääntöisesti on, koska toimintavarmuus on hankinnan tärkeimpiä kriteereitä.
Canonin etuja ovat suurempi nopeus väritulostamisessa ja mahdollisuus varustaa kone vihkotaitolla/satulanidonnalla. Xeroxin puolesta puhuu huomattavasti edullisempi hinta sekä alhaisemmat käyttökustannukset värikoneella. Myös Canonin myynnin toimintatavat olivat vähintäänkin kummallisia.
Toimistoautomaatioryhmä esittää kunnanhallitukselle, että kunnanvirastolle hankitaan Xerox Work Centre C40 värikopiokone varustettuna skannaustoiminnolla ja Pcounter tulostuslaskurilla. Verkkoon kytkettynä kone toimii myös tulostimena ja skannaustoiminnolla voidaan asiakirjoja siirtää tiedostomuotoon. Värikopiokoneen käyttö väritulostamiseen on huomattavasti edullisempaa ja nopeampaa kuin mustesuihkutulostimen tai värilaserin käyttö. Esimerkiksi karttojen kopiointi ja tulostus helpottuu huomattavasti, samoin väliraporttien ja vuosikertomusten tekeminen, kun saadaan värit käyttöön. Kone ehdotetaan hankittavaksi 60 kk:n leasingsopimuksella, jolloin kk-erä on 367,9 euroa (alv 0%). Hinta sisältää myös Pcounter -ohjelman. Ylläpitosopimuksen hinta on 0,85 snt/kopio mustavalkoisista ja 11 snt/kopio värillisistä kopioista ja tulosteista
Lisäksi esitetään, että vanhan koneen osalta hyväksytään Canon OY:n tarjous ja lunastetaan kone 2000 eurolla (alv 0%) ja jatketaan sen ylläpitosopimusta hintaan 1,3 snt/kopio. Vanha kone tulisi kunnanviraston yläkertaan ja toimisi vara- ja apukoneena.
Liitteet 1 ja 2.
Ehdotus:	Kunnanhallitus hyväksyy toimistoautomaatioryhmän esityksen.
Kunnanhallitus	264 §	08.09.2003
283 §	UUDELLE MAAKUNTAKAAVALLE ASETETTAVAT TAVOITTEET JA SATAKUNNAN SEUTUKAAVAN 5 MUUTOSTARPEET
KH 264 §	Satakuntaliitto on pyytänyt jäsenkunnilta muutostarpeet seutukaavan 5 tavoitteisiin ja aluevarauksiin sekä maakuntakaavalle asetettavat tavoitteet.
Asia koskee vireillä olevaa Satakunnan maakuntakaavan laadintaa. Kommentit, muutostarpeet ja esitykset maakuntakaavan laadintaa varten on pyydetty 30.09.2003 mennessä.
Satakuntaliiton asiaa koskeva aineisto on liitteenä nro 264.1.
Ehdotus:	Kunnanhallitus antaa asian kaavoitus- ja maankäyttötoimikunnan sekä aluearkkitehdin valmisteltavaksi.
KH 283 §
Kaavoitus- ja maankäyttötoimikunta on käsitellyt asiaa kokouksessaan 23.9.2003. Toimikunnan esitys esitellään kokouksessa.
Ehdotus:	Kunnanhallitus päättää hyväksyä kaavoitus- ja maankäyttötoimikunnan esityksen. Liite nro 283.1.
284 §	POIKKEUSLUPAHAKEMUS/KIINTEISTÖYHTYMÄ HAKALAT, KOIVISTO, SKAFFARI
Kiinteistöyhtymä Hakalat, Koivisto, Skaffari anovat poikkeuslupaa omistamalleen rakennuspaikalle Mielahden ranta-asemakaava-alueen tontille 3 kortteliin 1.
He hakevat poikkeusta omakotitalon rakentamiseksi ranta-asemakaava alueelle.
Rakennuksen koko on 118,6 m² ja talousrakennus 8,9 m².
MRL 171 §:n mukaiset poikkeamiset kunnan osalta ratkaisee kunnanhallitus (Rakennusjärjestys 1.3.)
Naapureita on kuultu asiassa ja heillä ei ole ollut huomautettavaa asiasta.
Ehdotus:	Kunnanhallitus myöntää kiinteistöyhtymä Hakalat, Koivisto, Skaffarille poikkeusluvan omakotitalon rakentamiseksi Mielahden ranta-asemakaava-alueen tontille 3 kortteliin 1 hakemuksen mukaisesti.
Poikkeuslupa on voimassa kaksi vuotta.
Kunnanhallituksen puheenjohtaja Matti Leppihalmeen esityksestä hyväksyttiin työjärjestyksen muutos siten, että seuraavaksi käsiteltiin § 290, jonka jälkeen palattiin esityslistan mukaiseen järjestykseen.
Toimistoautomaatiotyöryhmä 5 §	24.09.2003
285 § KUNNAN MATKAPUHELUT
Toimistoautomaatiotyöryhmä 5 §
Toimistoautomaatioryhmä sai tehtäväkseen kilpailuttaa kunnan matkapuhelut. Matkapuhelinliittymiä on kunnalla tällä hetkellä 20, joista 16 on Radiolinjan ja 4 Soneran liittymiä. Tarjoukset pyydettiin Radiolinja OY:ltä, Satakunnan Puhelin OY:ltä (dna) ja Sonera OY:ltä. Soneraan piti yhteydenottopyynti jättää kahdesti, ennen kuin sieltä soitettiin. Tarjousta ei Soneralta määräaikaan mennessä kuitenkaan ole tullut. Yhteenveto tarjouksista on liitteenä. Yhteenvedossa näkyvät tarjousten mukaiset puheluhinnat, alennusprosentit sekä niiden mukaiset puheluhinnat. Lisäksi on kesäkuun puhelinlaskuista selvitetty, minkä tyyppisiin liittymiin on soitettu ja kuinka paljon. Sen mukaisesti on laskettu puhelinkulut kummankin operaattorin hinnoilla sarakkeeseen "esimerkkikk euroa". Vuotuiset kulut on arvioitu kertomalla esimerkkikuukausi kahdellatoista. 3 vuoden puhelukustannukset on saatu tästä kertomalla vuosikulut 3:lla ja vähentämällä ilmaiset puheajat ja kuukausimaksut. Kuukausimaksun suuruus vaikuttaa yllättävän paljon kokonaiskustannuksiin, sillä käytössä on monta liittymää, joista puhutaan hyvin vähän.
Laskelmat osoittavat esimerkkikuukauden puhelukäytännöillä Radiolinjan Tandem Aina -liittymän edullisimmaksi vaihtoehdoksi. Näin ollen toimistoautomaatioryhmä ehdottaa, että kunnanhallitus hyväksyisi Radiolinjan tarjouksen ja kaikki kunnan matkapuhelinliittymät muutetaan Tandem Aina -liittymiksi. Numerot pidetään ennallaan. Mikäli kuntaan tarvitaan uusia liittymiä, myös ne tulee vastedes liittää sopimukseen.
Lisäksi ehdotetaan harkittavaksi saldorajan käyttöönotto muille paitsi kunnanjohtajalle. Saldorajan käyttöönotto ei maksa Radiolinjalla mitään (tarkistettu). Tällä voitaisiin saavuttaa jopa suurempi säästö kuin operaattoreiden kilpailuttamisella.
Ehdotus:	Kunnanhallitus hyväksyy Radiolinjan tarjouksen.
Lisäksi kunnanhallitus päätti yksimielisesti, että keinojen selvittämistä puhelinkulujen säästämiseksi jatketaan.
286 §	MAANOSTOTARJOUS/TARJA RUOKOLA
Kirkonkylän kaavamuutokset ovat saaneet lainvoiman.
Kaavamuutoksen mukaisesti on Tarja Ruokola tehnyt ostotarjouksen kaavan mukaisesta lisämaasta. Kartta liite nro 286.1.
Lisäalue on n. 155 m² ja kokonaistarjous alueesta 310 euroa (2euroa/m²).
Ehdotus:	Kunnanhallitus keskustelee ostotarjouksesta.
Päätös:	Kunnanhallitus päätti yksimielisesti tehdä 500 €:n suuruisen vastatarjouksen.
287 §	VERO- JA VALTIONOSUUSTILITYSTEN SIIRTÄMINEN JÄMIJÄRVEN OSUUSPANKKIIN
Useissa yhteyksissä on käyty keskusteluja siitä, että valtiolta kunnalle tulevat suoritukset: valtionosuudet ja verotulot ohjattaisiin paikallispankkiin Jämijärven Osuuspankkiin. Tähän asti ne ovat menneet Sampo-pankkiin.
Asiaa on valmisteltu siten, että 1.9.2003 alkaen rahaliikenne on siirtynyt Jämijärven Osuuspankkiin ja näin tuetaan paikallista yhteistyötä.
Ehdotus:	Kunnanhallitus merkitsee suoritetut toimenpiteet tiedokseen.
Valtion asuntorahasto on vahvistanut Jämijärven kunnalle korjausavustusten osuudeksi vuodelle 2003 46.888 euroa.
Hakijoita on yhteensä seitsemän.
Kenelläkään hakijoista ei ole edellytyksiä 70 % avustukseen. Asetetut tulorajat eivät estä kenenkään kohdalla avustuksen myöntämistä. Alle 65-vuotiaiden hakijoiden myöntöperusteena ovat terveydelliset syyt.
Ehdotus korjausavustusten myöntämiseksi vuodelle 2003 on liitteenä nro 288.1.
Ehdotus:	Kunnanhallitus myöntää korjausavustukset vuodelle 2003 oheisen liitteen mukaisesti.
289 §	ALUEARKKITEHTITOIMINTAA KOSKEVA SOPIMUKSEN HYVÄKSYMINEN
Aluearkkitehti Ilmari Mattila toimii kuuden kunnan alueella: Honkajoki, Jämijärvi, Kankaanpää, Karvia, Merikarvia ja Siikainen.
Toiminnan käynnistyessä aikanaan on siitä allekirjoitettu kuntien välillä sopimus.
Aluearkkitehtitoiminnan ohjausryhmässä on useasti keskusteltu alkuperäisen sopimuksen muuttamisesta toistaiseksi voimassa olevaksi. Tällä järjestelyllä turvattaisiin toiminnan jatkuvuus eikä se olisi "katkolla" vuosittain.
Aluearkkitehtitoiminnasta on laadittu uusi sopimusluonnos, joka on liitteenä 289.1.
Ehdotus:	Kunnanhallitus hyväksyy oheisen liitteen mukaisen sopimuksen.
290 §	SUOMEN MESTARUUSHIIHDOT 2005 JÄMILLÄ
Jämin Jänne on tehnyt järjestelysopimuksen Suomen Hiihtoliiton kanssa vuoden 2005 yleisten sarjojen Suomen mestaruushiihtojen järjestämisestä Jämillä.
Tämän hetken tietojen mukaan televisioitava kilpailuviikonloppu olisi tammikuun viimeinen ja kilpailupäiviä olisi kolme. Kilpailulajeina olisi vapaan hiihtotavan 10 ja 15 km:ä, sprintit ja sprinttiviestit.
Jämin Jänne on tehnyt kilpailun johdosta Jämijärven kunnalle oheisen liitteen mukaisen anomuksen. Liite nro 290.1.
Päätös:	Kunnanhallitus päätti yksimielisesti, että asia valmistellaan seuraavaan kunnanhallituksen kokoukseen.
Jämin Jänteen puheenjohtaja Asko Uurasjärvi oli kokouksessa esittelemässä hanketta ja Jänteen nykyistä toimintaa klo 20.15 - 20.33.